АНТРАКС

Антраксът е инфекциозно заболяване, причинявано от Bacillus anthracis. Антраксният бацил формира силно устойчиви спори, които могат да останат жизнеспособни във външната среда в продължение на десетилетия. Освен човека от болестта боледуват както домашни така и някои диви животни.Заразяването на животните става по хранителен , трансмисивен и въздушно – аерозолен път при паша в т.нар. „ проклети полета” – участъци върху които са попаднали умрели от антракс животни.

При човека инфекциозният причинител навлиза в организма през четири основни входни врати – през наранена кожа и лигавици , дихателни пътища , конюнктивата или устата. Заразяването на човека става по няколко механизма

* Покривен – при контакт с умрели животни , при обработка на кожи от болни животни и т.н.
* Въздушно – капков път - след [инхалиране](http://www.medik.bg/?page=test&id=98) на спори, най-често при извършване на различни дейности в животновъдството;
* Алиментарен път - чрез поглъщане на месо от болни от антракс животни. Така възниква чревната форма на заболяването.
* Трансмисивен – чрез кръвосмучещи насекоми

 Различават се четири основни форми на болестта – кожна,белодробна, чревна , септична.

Кожната форма е изява на заболяването в над 90% от случаите. Заразяването става при проникване на антраксните спори през наранена кожа. Инкубационният период е от 4-8 дни. При някои от болните възникват неспецифични оплаквания - [субфебрилитет](http://www.medik.bg/?page=test&id=173), неразположение, уморяемост, главоболие. На мястото на проникване на патогена първоначално се формира гнойно образувание, като постепенно околната кожна тъкан отмира и формира тъмно петно с черно-син цвят, откъдето идва и названието на болестта „синя пъпка”.Около кожния участък се формира зачервяване и оток. Характерно за инфекцията е, че обичайно е безболезнена. Регионалните лимфни възли се увеличават.

Гастро-интестиналната форма се развива до една седмица след поглъщане на спори през храносмилателния тракт. Проявява се като хеморагично-некротично възпаление в областта на фаринкса или в стената на тънките и дебелите черва. Заболяването пак започва с неспецифични симптоми - неразположение, гадене, безапетитие, субфебрилитет. В хода на заболяването се появява повръщане на кървави материи - хематемеза, кървава диария, силни коремни болки. Сравнително бързо чревната форма прогресира до септичен шок и фатален край. При локализация на процеса в устната кухина и фаринкса - орофарингеална форма, се появяват язвено-некротични лезии, оток на лицето и лимфните възли, затруднено гълтане, висока температура, гърлобол. Също е възможно развитие на [токсинемия](http://www.medik.bg/?page=test&id=176), шок и смърт.

Белодробната форма се развива при вдишване на антраксни спори. Настъпва хеморагично-некротичо възпаление на дихателните пътища и белите дробове - хеморагична певмония. Началото на болестта се характеризира с неспецифични оплаквания - неразположение, главоболие, висока температура, уморяемост, болки в гърдите и мускулите. Сравнително бързо заболяването прогресира и се появяват признаци на дихателна недостатъчност - [диспнея](http://www.medik.bg/?page=test&id=92), [цианоза](http://www.medik.bg/?page=test&id=63). Кашлицата е с отделяне на кървави храчки. Дишането е силно затруднено поради отока. Прогнозата е неблагоприятна. Поради навлизане на токсина в кръвта бързо настъпва септичен шок и смърт.

 Диагнозата се поставя на базата на клиничната картина и епидемиологичните данни. Важна насока дава професията на заразените лица - работа с животински продукти и изделия, с животни, пребиваване в „антраксни полета”. Кожната форма на антракс е най-честа и има типична клинична картина.

##  Лечението се провежда в инфекциозно отделение и трябва да започне възможно най-бързо дори при непотвърдена диагноза. Извършва се с широкоспектърни антибиотици, най-често от групата на пеницилините във високи дози и продължително време.

##  Профилактични и противоепидемични мерки:

## Своевременно откриване на огнищатата и недопускане в тях на домашни животни

## Своевременно уведомяване на ветеринарните специалисти при съмнение за заболели животни. Умрелите от антракс животни се обезвреждат в екарисаж

## Осигуряване на ЛПС – ръкавици , ботуши , подходящо облекло за лицата , които са професионално ангажирани и съществува риск от заразяване

## Добра термична обработка на месо и месни продукти

## Ранно поставяне на диагноза, своевременна изолация и лечение

## Медицинско наблюдение и профилактиране на контактните лица

         Необходимо е да се знае, че при неразположение, висока температура и поява на някои от горепосочените симптоми трябва незабавно да се потърси лекарска помощ, като лекуващият лекар се уведоми за наличието на рискови за болестта фактори – контакт с болно животно, консумация на недостатъчно термично обработени месо и други.